मोशन एजुकेशन की ओर से शहर में अन्य जिलों व राज्यों से पढ़ने आने वाले छात्रों में बढ़ती आत्महत्या की प्रवृति से निजात दिलाने के लिए विचार गोष्ठी का आयोजन किया गया। इसमें लन्दन से आए सायक्लोजिस्ट स्टूअर्ट केस व शब्द मिश्रा ने मोशन संस्थान के शिक्षकों सहित सभी स्टाफ को छात्रों को सही मार्गदर्शन देने का तरीका समझाया। इसमें कहा गया कि शिक्षक छात्र के सम्पूर्ण जीवन के विकास में बहुत महत्वपूर्ण भूमिका निभाता है। इसलिए उसकी दायित्व है कि वह बच्चों को सही दिशा दिखा पाए।